รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 12 เมษายน 2565
วันอังคารที่ 12 เมษายน 2565
สรุปข่าวการประชุมคณะรัฐมนตรี 12 เมษายน 2565
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (12 เมษายน 2565) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี ณ ตึกสันติไมตรี (หลังนอก) ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างกฎกระทรวงกําหนดลักษณะของเหรียญกษาปณ์ที่ระลึก 110 ปี วชิรพยาบาล พ.ศ. ....
2.  เรื่อง  ร่างกฎกระทรวงแบ่งส่วนราชการกรมทรัพยากรน้ํา กระทรวงทรัพยากรธรรมชาติ  และสิ่งแวดล้อม พ.ศ. ....
3.  เรื่อง  ร่างพระราชกฤษฎีกาให้มีการเลือกตั้งสมาชิกสภาผู้แทนราษฎรจังหวัดราชบุรี เขตเลือกตั้งที่ 3 แทนตําแหน่งที่ว่าง พ.ศ. ....
เศรษฐกิจ – สังคม
4.  เรื่อง  ขอทบทวนมติคณะรัฐมนตรีเมื่อวันที่ 30 กันยายน 2546 เรื่อง ขอให้ธนาคารแห่งประเทศไทยและธนาคารพาณิชย์สนับสนุนสินเชื่อแก่เกษตรกรและผู้ประกอบ กิจการเพาะเลี้ยงกุ้งทะเลที่ได้รับการรับรองมาตรฐาน GAP (Good Aquaculture Practice) และ CoC (Code of Conduct)
5.  เรื่อง  ขอปรับเพิ่มเงินลงทุนโครงการปรับปรุงระบบส่งไฟฟ้าบริเวณภาคตะวันออกเพื่อเสริมความมั่นคงระบบไฟฟ้าและโครงการระบบส่งไฟฟ้าเพื่อรับซื้อไฟฟ้าจากผู้ผลิตไฟฟ้าเอกชนรายใหญ่ ระยะที่ 3
6.  เรื่อง  การปรับปรุงแผนการบริหารหนี้สาธารณะ ประจําปีงบประมาณ 2565 ครั้งที่ 2
7.  เรื่อง  แผนการใช้จ่ายเงินกองทุนส่งเสริมการค้าระหว่างประเทศ ปีงบประมาณ 2565 (แผนปฏิบัติการประจําปี 2565)
8.  เรื่อง  รายงานประจําปีงบประมาณ พ.ศ. 2564 กองทุนยุติธรรม
9.  เรื่อง  มติคณะกรรมการสิ่งแวดล้อม ครั้งที่ 5/2564
10.  เรื่อง  การขอเปลี่ยนแปลงวัตถุประสงค์และเงื่อนไขในโครงการทุนเฉลิมพระเกียรติเจ้าฟ้าจุฬาภรณ์ เนื่องในโอกาสมหามงคลพระชนมายุ 60 พรรษา เพื่อพัฒนาผู้มีอัจฉริยภาพทางวิทยาศาสตร์และเทคโนโลยี
11.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ ภายใต้พระราชกําหนดฯ เพิ่มเติม พ.ศ. 2564 ในคราวประชุมครั้งที่ 9/2565
12.  เรื่อง  การเตรียมความพร้อมเพื่อรองรับเทศกาลสงกรานต์ของกระทรวงทรัพยากรธรรมชาติและสิ่งแวดล้อม
13.  เรื่อง  รายงานผลการจัดงานมหกรรมไกล่เกลี่ยหนี้สินครัวเรือน ครั้งที่ 1 กรุงเทพมหานครและปริมณฑล และแผนการจัดงานมหกรรมไกล่เกลี่ยหนี้สิน       ครัวเรือนและยุติธรรมพบประชาชนในส่วนภูมิภาค
ต่างประเทศ
14.  เรื่อง  ปฏิญญากลาสโกว์ของผู้นําด้านป่าไม้และการใช้ประโยชน์ที่ดิน (Glasgow Leaders’ Declaration on Forests and Land Use)
15.  เรื่อง  ผลการประชุมรัฐมนตรีอาเซียนด้านดิจิทัล ครั้งที่ 2 และการประชุมอื่นที่เกี่ยวข้อง
16.  เรื่อง  ผลการประชุมระดับรัฐมนตรีกรอบความร่วมมือเอเชีย
17.  เรื่อง  ขอความเห็นชอบต่อร่างกรอบความร่วมมือว่าด้วยการส่งเสริมความร่วมมือด้านการเรียนการสอนภาษาจีนระหว่างกระทรวงการอุดมศึกษา วิทยาศาสตร์ วิจัยและนวัตกรรมแห่งราชอาณาจักรไทยกับศูนย์แลกเปลี่ยนและส่งเสริมความร่วมมือด้านภาษาจีนระหว่างประเทศกระทรวงศึกษาธิการแห่งสาธารณรัฐประชาชนจีน
18. เรื่อง  กรอบความร่วมมือว่าด้วยการส่งเสริมความร่วมมือด้านการเรียนการสอนภาษาจีนระหว่างกระทรวงศึกษาธิการแห่งราชอาณาจักรไทยกับศูนย์แลกเปลี่ยนและ  ส่งเสริมความร่วมมือด้านภาษาจีนระหว่างประเทศ กระทรวงศึกษาธิการแห่งสาธารณรัฐประชาชนจีน
แต่งตั้ง
19.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง (กระทรวงทรัพยากรธรรมชาติและสิ่งแวดล้อม)
20.  เรื่อง  การแต่งตั้งข้าราชการการเมือง (สํานักเลขาธิการนายกรัฐมนตรี)
21.  เรื่อง  การแต่งตั้งกรรมการอื่นในคณะกรรมการรถไฟแห่งประเทศไทยแทนตําแหน่งที่ว่างลง
22.  เรื่อง  การแต่งตั้งประธานกรรมการและกรรมการอื่นในคณะกรรมการการไฟฟ้าฝ่ายผลิตแห่งประเทศไทย
23.  เรื่อง  ขออนุมัติต่อเวลาการดํารงตําแหน่งอธิบดีกรมเจรจาการค้าระหว่างประเทศ ครั้งที่ 1
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างกฎกระทรวงกําหนดลักษณะของเหรียญกษาปณ์ที่ระลึก 110 ปี วชิรพยาบาล พ.ศ. ....
คณะรัฐมนตรีมีมติอนุมัติหลักการร่างกฎกระทรวงกําหนดลักษณะของเหรียญกษาปณ์ที่ระลึก 110 ปี วชิรพยาบาล พ.ศ. .... ตามที่กระทรวงการคลัง (กค.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
ทั้งนี้ กค. เสนอว่า
1. พระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัวได้ทรงพระมหากรุณาโปรดเกล้าฯ พระราชทานที่ดินพร้อมสิ่งปลูกสร้างให้เป็นสถานพยาบาลช่วยเหลือประชาชนที่เจ็บป่วย และจัดหาอุปกรณ์เครื่องมือทางการแพทย์ การพยาบาล โดยพระองค์ได้เสด็จพระราชดําเนินพระราชพิธีเปิดสถานพยาบาล เมื่อวันที่ 2 มกราคม 2455 และได้พระราชทานนามว่า “วชิรพยาบาล” และเมื่อปี 2553 กรุงเทพมหานคร (กทม.) ได้จัดตั้งมหาวิทยาลัยกรุงเทพมหานคร ซึ่งเป็นสถาบันอุดมศึกษาของรัฐในกํากับกรุงเทพมหานคร ซึ่งต่อมาได้เปลี่ยนชื่อเป็น คณะแพทยศาสตร์วชิรพยาบาล สังกัดมหาวิทยาลัยนวมินทราธิราช
2. ต่อมา กทม. จึงได้ขอความร่วมมือกรมธนารักษ์ กค. จัดทําเหรียญกษาปณ์ที่ระลึก 110 ปี วชิรพยาบาล โดยมีวัตถุประสงค์เพื่อน้อมสํานึกในพระมหากรุณาธิคุณและเฉลิมพระเกียรติคุณของพระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว ที่ได้ทรงก่อตั้งโรงพยาบาลวชิรพยาบาล และเพื่อเก็บไว้เป็นที่ระลึกเนื่องในโอกาสสําคัญดังกล่าว ซึ่ง กค. ได้ขอพระราชทานพระบรมราชานุญาตจัดทําเหรียญกษาปณ์ที่ระลึกในโอกาสดังกล่าว และได้รับพระราชทานพระบรมราชานุญาตให้จัดทําเหรียญกษาปณ์ที่ระลึกตามแบบที่ทูลเกล้าฯ ถวายแล้ว สําหรับค่าใช้จ่ายในการจัดทําเหรียญกษาปณ์ที่ระลึกดังกล่าวมาจากเงินทุนหมุนเวียนการบริหารจัดการเหรียญกษาปณ์ ทรัพย์สินมีค่าของรัฐและการทําของ ประจําปีงบประมาณ พ.ศ. 2565
จึงได้เสนอร่างกฎกระทรวงกําหนดลักษณะของเหรียญกษาปณ์ที่ระลึก 110 ปี วชิรพยาบาล พ.ศ. .... มาเพื่อดําเนินการ
สาระสําคัญของร่างกฎกระทรวง
กําหนดชนิด ราคา โลหะ อัตราเนื้อโลหะ น้ําหนัก ขนาด อัตราเผื่อเหลือเผื่อขาด ลวดลาย และลักษณะอื่น ๆ ของเหรียญกษาปณ์โลหะสีขาว (ทองแดงผสมนิกเกิล) ชนิดราคายี่สิบบาท เพื่อเป็นที่ระลึกเนื่องในโอกาสครบ 110 ปี วชิรพยาบาล
2. เรื่อง ร่างกฎกระทรวงแบ่งส่วนราชการกรมทรัพยากรน้ํา กระทรวงทรัพยากรธรรมชาติและสิ่งแวดล้อม พ.ศ. ....
คณะรัฐมนตรีมีมติรับทราบร่างกฎกระทรวงแบ่งส่วนราชการกรมทรัพยากรน้ํา กระทรวงทรัพยากรธรรมชาติและสิ่งแวดล้อม พ.ศ. .... ของกระทรวงทรัพยากรธรรมชาติและสิ่งแวดล้อม ตามที่สํานักงานคณะกรรมการกฤษฎีกาเสนอ และให้สํานักเลขาธิการคณะรัฐมนตรีส่งร่างกฎกระทรวงดังกล่าวให้รัฐมนตรีว่าการกระทรวงทรัพยากรธรรมชาติและสิ่งแวดล้อมลงนาม และประกาศในราชกิจจานุเบกษาต่อไป
สาระสําคัญของร่างกฎกระทรวง
ปรับปรุงการแบ่งส่วนราชการและหน้าที่และอํานาจของกรมทรัพยากรน้ํา ทส. ตามกฎกระทรวงแบ่งส่วนราชการกรมทรัพยากรน้ํา ทส. พ.ศ. 2545 และที่แก้ไขเพิ่มเติม ดังนี้
กฎกระทรวงแบ่งส่วนราชการกรมทรัพยากร พ.ศ. 2545 และที่แก้ไขเพิ่มเติม
ร่างกฎกระทรวงแบ่งส่วนราชการกรมทรัพยากรน้ําฯ
หมายเหตุ
(1) สํานักงานเลขานุการกรม
(1) สํานักงานเลขานุการกรม
เพิ่มภารกิจด้านการสนับสนุนการตรวจราชการของกรม และภารกิจด้านงานกฎหมาย
(2) สํานักบริหารจัดการน้ํา
(2) กองการจัดสรรน้ํา
- ปรับหน้าที่รองรับการควบคุมกํากับการดําเนินการและส่งเสริมเกี่ยวกับสัมปทานประกอบกิจการประปาและเพิ่มภารกิจรองรับการสนับสนุนให้คําแนะนําเทคนิควิชาการเสริมสร้างความเข้มแข็งให้กับประปาหมู่บ้าน รวมทั้งกํากับ ดูแลการจัดสรรและการใช้ทรัพยากรน้ําสาธารณะ และศึกษา วิเคราะห์ ติดตามประเมินผลมาตรการที่เกี่ยวข้องเพื่อเพิ่มประสิทธิภาพการใช้น้ํา และเสริมสร้างความมั่นคงด้านน้ํา
- เปลี่ยนชื่อ เป็น “กองการจัดสรรน้ํา”
(3) สํานักพัฒนาแหล่งน้ํา
(3) กองพัฒนาแหล่งน้ํา 1
- เพิ่มหน้าที่และอํานาจในการติดตามและประเมินผลการดําเนินงานโครงการก่อสร้างเพื่อการพัฒนาและบํารุงรักษาแหล่งน้ํา
- เปลี่ยนชื่อ เป็น “กองพัฒนาแหล่งน้ํา 1”
(4) กองพัฒนาแหล่งน้ํา 2
จัดตั้งใหม่ เพิ่มภารกิจเพื่อรองรับการวางแผน พัฒนา จัดหา ด้านวิศวกรรมและเครื่องกล
(4) สํานักนโยบายและแผนทรัพยากรน้ํา
(5) กองยุทธศาสตร์และแผนงาน
- เพิ่มหน้าที่และอํานาจในการจัดทําแผนปฏิบัติการระดับประเทศด้านการอนุรักษ์ทรัพยากรน้ําสาธารณะ บูรณาการเชื่อมโยงกับหน่วยงานที่เกี่ยวข้องเพื่อการขับเคลื่อนการอนุรักษ์และพัฒนาทรัพยากรน้ําสาธารณะ รวมถึงเพิ่มบทบาทภารกิจงานด้านประสานความร่วมมือระหว่างประเทศ
- เปลี่ยนชื่อ เป็น “กองยุทธศาสตร์และแผนงาน”
(5) ศูนย์ป้องกันวิกฤติน้ํา
(6) กองวิเคราะห์และประเมินสถานการณ์น้ํา
- ปรับภารกิจรองรับการจัดทําข้อมูล บูรณาการข้อมูลทรัพยากรน้ํา การติดตาม ควบคุมดูแล การจัดสรรน้ํา และการวิเคราะห์ คาดการณ์สภาวะวิกฤตน้ํา รวมทั้งเฝ้าระวัง ป้องกันบรรเทาและแก้ไขปัญหาวิกฤตดังกล่าว
- เปลี่ยนชื่อ เป็น “กองวิเคราะห์และประเมินสถานการณ์น้ํา”
(6) สํานักวิจัย พัฒนา และอุทกวิทยา
(7) กองวิจัย พัฒนา และอุทกวิทยา
- ปรับเพิ่มหน้าที่และอํานาจในการพัฒนาและเพิ่มระบบเตือนภัยล่วงหน้าด้านทรัพยากรน้ําเพื่อให้ครอบคลุมภารกิจในการบริการหรือเผยแพร่พัฒนาข้อมูล สถิติอุทกวิทยาและอุตุนิยมวิทยา
(7) สํานักอนุรักษ์และฟื้นฟู
แหล่งน้ํา
(8) กองอนุรักษ์ทรัพยากรน้ํา
- เพิ่มหน้าที่และอํานาจในการกํากับ ดูแล การอนุรักษ์และพัฒนาทรัพยากรน้ําสาธารณะและพื้นที่ชุ่มน้ํา ศึกษา วิเคราะห์ ประสาน และดําเนินการเสนอให้มีประกาศเขตพื้นที่คุ้มครองสิ่งแวดล้อม รวมทั้งส่งเสริม จัดการน้ํา กํากับดูแลทรัพยากรน้ําเพื่อการอนุรักษ์ ฟื้นฟู และบริหารจัดการน้ํา
- เปลี่ยนชื่อ เป็น “กองอนุรักษ์ทรัพยากรน้ํา”
(8) ศูนย์สารสนเทศทรัพยากรน้ํา
(9) ศูนย์เทคโนโลยีสารสนเทศและการสื่อสาร
- ปรับภารกิจให้สอดคล้องกับนโยบายของประเทศด้านเทคโนโลยีสารสนเทศและการสื่อสาร โดยปรับหน้าที่ความรับผิดชอบให้เกิดความชัดเจน เพื่อรองรับนโยบายประเทศไทย 4.0 ที่เกี่ยวข้องกับการพัฒนาดิจิทัลเพื่อเศรษฐกิจและสังคม การบริหารจัดการข้อมูลขนาดใหญ่ (Big Data) การจัดทําข้อมูลภูมิสารสนเทศพื้นที่ของประเทศ (FGDS)
- เปลี่ยนชื่อ เป็น “ศูนย์เทคโนโลยีสารสนเทศและการสื่อสาร”
(9) สํานักประสานความร่วมมือระหว่างประเทศ
-
ยุบเลิก
(10) สํานักส่งเสริมและประสานมวลชน
-
ยุบเลิก
(11) – (20) สํานักงานทรัพยากรน้ําภาค 1 - 10
(10) – (19) สํานักงานทรัพยากรน้ําที่ 1 - 10
- เพิ่มภารกิจในการอนุรักษ์ ฟื้นฟู และพัฒนาทรัพยากรน้ําสาธารณะ แหล่งน้ําในพื้นที่นอก เขตชลประทาน และแหล่งน้ําในพื้นที่ต้นน้ําและโครงการพระราชดําริ รวมถึงส่งเสริม สนับสนุน การมีส่วนร่วมของประชาชน องค์กรปกครองส่วนท้องถิ่นในการบริหารจัดการน้ํา
3. เรื่อง ร่างพระราชกฤษฎีกาให้มีการเลือกตั้งสมาชิกสภาผู้แทนราษฎรจังหวัดราชบุรี เขตเลือกตั้งที่ 3 แทนตําแหน่งที่ว่าง พ.ศ. ....
คณะรัฐมนตรีมีมติเห็นชอบร่างพระราชกฤษฎีกาให้มีการเลือกตั้งสมาชิกสภาผู้แทนราษฎรจังหวัดราชบุรี เขตเลือกตั้งที่ 3 แทนตําแหน่งที่ว่าง พ.ศ. .... ตามที่สํานักงานคณะกรรมการการเลือกตั้งเสนอ ซึ่งสํานักงานคณะกรรมการกฤษฎีกาตรวจพิจารณาแล้ว และให้ดําเนินการต่อไปได้
ทั้งนี้ สํานักงานคณะกรรมการการเลือกตั้งเสนอว่า
ด้วยศาลฎีกาได้มีคําพิพากษา เมื่อวันที่ 7 เมษายน 2565 ว่านางสาวปารีณา ไกรคุปต์ ฝ่าฝืนหรือไม่ปฏิบัติตามมาตรฐานทางจริยธรรมอย่างร้ายแรง ตามรัฐธรรมนูญแห่งราชอาณาจักรไทย มาตรา 235 วรรคหนึ่ง (1) วรรคสาม และวรรคสี่ ประกอบพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 มาตรา 81 และมาตรา 87 และมาตรฐานทางจริยธรรมของตุลาการศาลรัฐธรรมนูญ และผู้ดํารงตําแหน่งในองค์กรอิสระ รวมทั้งผู้ว่าการตรวจเงินแผ่นดิน และหัวหน้าหน่วยงานธุรการของศาลรัฐธรรมนูญและองค์กรอิสระ พ.ศ. 2561 ข้อ 3 ข้อ 17 ประกอบข้อ 27 วรรคสอง ให้นางสาวปารีณา ไกรคุปต์พ้นจากตําแหน่งสมาชิกสภาผู้แทนราษฎรจังหวัดราชบุรี นับแต่วันที่ 25 มีนาคม 2564 อันเป็นวันที่ศาลฎีกามีคําสั่งให้นางสาวปารีณา ไกรคุปต์ หยุดปฏิบัติหน้าที่ ให้เพิกถอนสิทธิสมัครรับเลือกตั้งของนางสาวปารีณา ไกรคุปต์ ตลอดไป รวมถึงไม่มีสิทธิดํารงตําแหน่งทางการเมืองใด ๆ ตามรัฐธรรมนูญแห่งราชอาณาจักรไทย มาตรา 235 วรรคสี่ และเพิกถอนสิทธิเลือกตั้งของนางสาวปารีณา ไกรคุปต์ มีกําหนดเวลา 10 ปี นับแต่วันที่ศาลฎีกามีคําพิพากษา
สํานักงานคณะกรรมการการเลือกตั้งขอเรียนว่า รัฐธรรมนูญแห่งราชอาณาจักรไทย มาตรา 105 วรรคหนึ่ง (1) กําหนดให้ในกรณีที่เป็นตําแหน่งสมาชิกสภาผู้แทนราษฎรที่มาจากการเลือกตั้งแบบแบ่งเขตเลือกตั้งว่างลงเพราะเหตุอื่นใด นอกจากถึงคราวออกตามอายุของสภาผู้แทนราษฎร หรือเมื่อมีการยุบสภาผู้แทนราษฎร ให้ดําเนินการตราพระราชกฤษฎีกาเพื่อจัดให้มีการเลือกตั้งสมาชิกสภาผู้แทนราษฎรขึ้นแทนตําแหน่งที่ว่าง ภายในสี่สิบห้าวันนับแต่วันที่ตําแหน่งนั้นว่างลง เว้นแต่อายุของสภาผู้แทนราษฎรจะเหลืออยู่ไม่ถึงหนึ่งร้อยแปดสิบวัน ดังนั้น เพื่อให้การเลือกตั้งสมาชิกสภาผู้แทนราษฎรจังหวัดราชบุรี เขตเลือกตั้งที่ 3 แทนตําแหน่งที่ว่าง เป็นไปตามที่กฎหมายกําหนด จึงขอส่งร่างพระราชกฤษฎีกาให้มีการเลือกตั้งสมาชิกสภาผู้แทนราษฎรจังหวัดราชบุรี เขตเลือกตั้งที่ 3 แทนตําแหน่งที่ว่าง พ.ศ. .... และร่างแผนการจัดการเลือกตั้งสมาชิกสภาผู้แทนราษฎรจังหวัดราชบุรี เขตเลือกตั้งที่ 3 แทนตําแหน่งที่ว่าง เสนอคณะรัฐมนตรีพิจารณา
ทั้งนี้ คณะกรรมการการเลือกตั้งจะพิจารณาเพื่อมีประกาศกําหนดวันเลือกตั้ง และการดําเนินการอื่นที่เกี่ยวข้องตามมาตรา 12 แห่งพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ. 2561 ภายหลังพระราชกฤษฎีกาให้มีการเลือกตั้งสมาชิกสภาผู้แทนราษฎรจังหวัดราชบุรี เขตเลือกตั้งที่ 3 แทนตําแหน่งที่ว่าง มีผลใช้บังคับ
เศรษฐกิจ – สังคม
4. เรื่อง ขอทบทวนมติคณะรัฐมนตรีเมื่อวันที่ 30 กันยายน 2546 เรื่อง ขอให้ธนาคารแห่งประเทศไทยและธนาคารพาณิชย์สนับสนุนสินเชื่อแก่เกษตรกรและผู้ประกอบกิจการเพาะเลี้ยงกุ้งทะเลที่ได้รับการรับรองมาตรฐาน GAP (Good Aquaculture Practice) และ CoC (Code of Conduct)
คณะรัฐมนตรีมีมติอนุมัติตามที่กระทรวงเกษตรและสหกรณ์ (กษ.) เสนอทบทวนมติคณะรัฐมนตรีเมื่อวันที่ 30 กันยายน 2546 เป็นดังนี้
1. เห็นชอบให้การสนับสนุนด้านการเงินผ่านสถาบันการเงินให้กับเกษตรกรและผู้ประกอบการเพาะเลี้ยงกุ้งทะเลที่ประกอบกิจการอยู่ในเขตพื้นที่เพาะเลี้ยงกุ้งทะเลตามประกาศคณะกรรมการประมงประจําจังหวัด และแจ้งประกอบกิจการการเพาะเลี้ยงสัตว์น้ําควบคุม (จสค.) และเป็นฟาร์มที่ได้รับการรับรองมาตรฐานการปฏิบัติทางการเพาะเลี้ยงสัตว์น้ําที่ดี (Good Aquaculture Practice: GAP) หรือมาตรฐานฟาร์มเพาะเลี้ยงกุ้ง โค้ด ออฟ คอนดัค (Code of Conduct: CoC) หรือมาตรฐานสินค้าเกษตรที่เกี่ยวกับการเพาะเลี้ยงกุ้งทะเลตามกฎหมายว่าด้วยมาตรฐานสินค้าเกษตรจากกรมประมงหรือหน่วยรับรองเอกชนที่ได้รับการรับรองระบบงานจากสํานักงานมาตรฐานสินค้าเกษตรและอาหารแห่งชาติ (มกอช.)
2. มอบให้ธนาคารแห่งประเทศไทย (ธปท.) ปรับปรุงหลักเกณฑ์การพิจารณาให้สินเชื่อของสถาบันการเงิน และแจ้งให้สถาบันการเงินรับทราบว่าสถาบันการเงินสามารถให้สินเชื่อกับผู้ประกอบกิจการเพาะเลี้ยงกุ้งทะเลที่ประกอบกิจการอยู่ในเขตพื้นที่เพาะเลี้ยงกุ้งทะเลตามประกาศคณะกรรมการประมงประจําจังหวัด และแจ้งประกอบกิจการการเพาะเลี้ยงสัตว์น้ําควบคุม (จสค.) และเป็นฟาร์มที่ได้รับการรับรองมาตรฐานการปฏิบัติทางการเพาะเลี้ยงสัตว์น้ําที่ดี (Good Aquaculture Practice: GAP) หรือมาตรฐานฟาร์มเพาะเลี้ยงกุ้ง โค้ด ออฟ คอนดัค (Code of Conduct: CoC) หรือมาตรฐานสินค้าเกษตรที่เกี่ยวกับการเพาะเลี้ยงกุ้งทะเลตามกฎหมายว่าด้วยมาตรฐานสินค้าเกษตรจากกรมประมงหรือหน่วยรับรองเอกชนที่ได้รับการรับรองระบบงานจาก มกอช. ได้ ซึ่งเป็นการเพาะเลี้ยงกุ้งทะเลที่อยู่นอกเขตพื้นที่ป่าชายเลนและไม่มีผลกระทบต่อสิ่งแวดล้อมตามเจตนารมณ์เดิม
สาระสําคัญของเรื่อง
กระทรวงเกษตรและสหกรณ์ (กษ.) เสนอคณะรัฐมนตรีพิจารณาทบทวนมติคณะรัฐมนตรี เมื่อวันที่ 30 กันยายน 2546 ที่ได้เห็นชอบให้การสนับสนุนด้านการเงินผ่านสถาบันการเงินให้กับเกษตรกรและผู้ประกอบการเพาะเลี้ยงกุ้งทะเล ตามเงื่อนไขสรุปได้ ดังนี้
มติคณะรัฐมนตรี (30 กันยายน 2546)
ข้อเสนอของ กษ. ในครั้งนี้
1. อยู่นอกพื้นที่ป่าชายเลน
1. ประกอบกิจการอยู่ในเขตพื้นที่เพาะเลี้ยงกุ้งทะเลตามประกาศคณะกรรมการประมงประจําจังหวัดและแจ้งประกอบกิจการการเพาะเลี้ยงสัตว์น้ําควบคุม (จสค.)
2. เป็นฟาร์มที่ได้รับการรับรองมาตรฐาน GAP (Good
Aquaculture Practice) และ CoC (Code of Conduct) จากกรมประมง
2. เป็นฟาร์มที่ได้รับการรับรองมาตรฐานการปฏิบัติทางการเพาะเลี้ยงสัตว์น้ําที่ดี (Good Aquaculture Practice: GAP) หรือมาตรฐานฟาร์มเพาะเลี้ยงกุ้ง โค้ด ออฟ คอนดัค (Code of Conduct: CoC) หรือมาตรฐานสินค้าเกษตรที่เกี่ยวกับการเพาะเลี้ยงกุ้งทะเลตามกฎหมายว่าด้วยมาตรฐานสินค้าเกษตรจากกรมประมงหรือหน่วยรับรองเอกชนที่ได้รับการรับรองระบบงานจากสํานักงานมาตรฐานสินค้าเกษตรและอาหารแห่งชาติ (มกอช.)
3. มอบให้ธนาคารแห่งประเทศไทยแจ้งให้สถาบันการเงินรับทราบว่าสถาบันการเงินสามารถให้สินเชื่อกับผู้ประกอบกิจการเพาะเลี้ยงกุ้งทะเลที่ผ่านการรับรองมาตรฐาน (ตามข้อ 2) ซึ่งเป็นการเพาะเลี้ยงกุ้งทะเลที่อยู่นอกเขตพื้นที่ป่าชายเลนและไม่มีผลกระทบต่อสิ่งแวดล้อม
3. มอบให้ธนาคารแห่งประเทศไทยปรับปรุงหลักเกณฑ์การพิจารณาให้สินเชื่อของสถาบันการเงิน และแจ้งให้สถาบันการเงินรับทราบว่าสถาบันการเงินสามารถให้สินเชื่อกับผู้ประกอบกิจการเพาะเลี้ยงกุ้งทะเลที่ประกอบกิจการ (ตามข้อ 1) และผ่านการรับรองมาตรฐาน
(ตามข้อ 2) ซึ่งเป็นการเพาะเลี้ยงกุ้งทะเลที่อยู่นอกเขตพื้นที่ป่าชายเลนและไม่มีผลกระทบต่อสิ่งแวดล้อมตามเจตนารมณ์เดิม
โดย กษ. (กรมประมง) ยืนยันว่า ข้อเสนอขอทบทวนมติคณะรัฐมนตรีในครั้งนี้จะไม่เป็นการส่งเสริมให้มีการประกอบกิจการการเพาะเลี้ยงกุ้งทะเลในพื้นที่ป่าชายเลนเพิ่มขึ้น และได้เสนอข้อมูลประกอบการพิจารณาทบทวนมติคณะรัฐมนตรีดังกล่าว สรุปได้ ดังนี้
1. ในปัจจุบันได้มีกฎหมายที่กํากับการดูแลการเพาะเลี้ยงกุ้งทะเลไม่ให้อยู่ในเขตพื้นที่ป่าชายเลนและไม่มีผลกระทบต่อสิ่งแวดล้อมตามเจตนารมณ์ของมติคณะรัฐมนตรีเดิมแล้ว โดยเกษตรกรและผู้ประกอบการเพาะเลี้ยงกุ้งทะเลที่ขอรับการรับรองมาตรฐานต้องได้รับการขึ้นทะเบียนเกษตรกรผู้เพาะเลี้ยงสัตว์น้ํา (ทบ.1) กับกรมประมงก่อน โดยต้องแสดงเอกสารหลักฐานข้อมูลที่ดินว่าสถานประกอบกิจการมิได้อยู่ในเขตพื้นที่ต้องห้ามตามกฎหมาย เช่น เขตพื้นที่ป่าชายเลน เขตป่าสงวนแห่งชาติ เขตอุทยานแห่งชาติ เป็นต้น นอกจากนี้ การตรา พระราชกําหนดการประมง พ.ศ. 2558 และที่แก้ไขเพิ่มเติม และการประกาศใช้กฎหมายลําดับรองที่เกี่ยวข้อง ส่งผลให้การประกอบกิจการเพาะเลี้ยงกุ้งทะเลเป็นกิจการเพาะเลี้ยงสัตว์น้ําควบคุม ซึ่งต้องดําเนินกิจการอยู่ภายในเขตพื้นที่เพาะเลี้ยงตามที่คณะกรรมการประมงประจําจังหวัดประกาศกําหนด และผู้ประกอบกิจการต้องแจ้งประกอบกิจการต่อพนักงานเจ้าหน้าที่ ดังนั้น การประกอบกิจการเพาะเลี้ยงกุ้งทะเลจึงถูกควบคุมพื้นที่เพาะเลี้ยงตามประกาศคณะกรรมการประมงประจําจังหวัดก่อนขอรับการรับรองมาตรฐานอีกทางหนึ่งด้วย
2. มาตรฐานที่เกี่ยวข้องกับการประกอบกิจการการเพาะเลี้ยงกุ้งทะเลในปัจจุบันทั้ง 3 มาตรฐาน ได้รับการพัฒนาปรับปรุงตามแนวปฏิบัติขององค์การอาหารและเกษตรแห่งสหประชาชาติ (FAO Guideline) ที่เป็นมาตรฐานสากล โดยมาตรฐานการปฏิบัติทางการเพาะเลี้ยงสัตว์น้ําที่ดี (Good Aquaculture Practice: GAP) ของกรมประมง ซึ่งเป็นมาตรฐานระดับพื้นฐานมีพื้นฐานด้านสิ่งแวดล้อมที่สําคัญตามความจําเป็น คือ มีข้อกําหนดด้านคุณภาพน้ําทิ้งและดินเลน ซึ่งเป็นมาตรฐานพื้นฐานที่ผู้รับซื้อยอมรับทั้งในและต่างประเทศ ส่วนมาตรฐาน ฟาร์มเพาะเลี้ยงกุ้ง โค้ด ออฟ คอนดัค (Code of Conduct: CoC) และมาตรฐานสินค้าเกษตรที่เกี่ยวกับการเพาะเลี้ยงกุ้งทะเลตามกฎหมายว่าด้วยมาตรฐานสินค้าเกษตรเป็นมาตรฐานที่สูงขึ้นไป
3. ในปัจจุบัน เกษตรกรและผู้ประกอบกิจการเพาะเลี้ยงกุ้งทะเลจะมีการเลือกขอรับการรับรองมาตรฐานเพียงมาตรฐานหนึ่งที่เหมาะสมเท่านั้น แต่เนื่องจากมติคณะรัฐมนตรี (30 กันยายน 2546) กําหนดเงื่อนไขให้ต้องได้รับการรับรองทั้งมาตรฐานการปฏิบัติทางการเพาะเลี้ยงสัตว์น้ําที่ดี (Good Aquaculture Practice: GAP) และมาตรฐานฟาร์มเพาะเลี้ยงกุ้ง โค้ด ออฟ คอนดัค (Code of Conduct: CoC) จึงส่งผลให้เกษตรกรไม่สามารถขอรับสินเชื่อจากสถาบันการเงินได้ในทางปฏิบัติ เนื่องจากสถาบันการเงินต้องปฏิบัติตามหลักเกณฑ์ของธนาคาร แห่งประเทศไทย ซึ่งการปรับปรุงหลักเกณฑ์ดังกล่าวจะเป็นการดําเนินการที่ขัดกับมติคณะรัฐมนตรี (30 กันยายน 2546) กระทรวงเกษตรและสหกรณ์จึงต้องเสนอคณะรัฐมนตรีพิจารณาขอแก้ไขทบทวนมติคณะรัฐมนตรีดังกล่าว เพื่อธนาคารแห่งประเทศไทยจะได้ปรับปรุงหลักเกณฑ์ที่เกี่ยวข้องต่อไป
5. เรื่อง ขอปรับเพิ่มเงินลงทุนโครงการปรับปรุงระบบส่งไฟฟ้าบริเวณภาคตะวันออกเพื่อเสริมความมั่นคงระบบไฟฟ้าและโครงการระบบส่งไฟฟ้าเพื่อรับซื้อไฟฟ้าจากผู้ผลิตไฟฟ้าเอกชนรายใหญ่ ระยะที่ 3
คณะรัฐมนตรีมีมติเห็นชอบและอนุมัติตามที่กระทรวงพลังงาน (พน.) เสนอดังนี้
1. เห็นชอบการปรับเพิ่มวงเงินลงทุนโครงการปรับปรุงระบบส่งไฟฟ้าบริเวณภาคตะวันออก เพื่อเสริมสร้างความมั่นคงระบบไฟฟ้า (Transmission System Improvement Project in Eastern Region to Enhance System Security : TIPE) (โครงการ TIPE) และโครงการระบบส่งไฟฟ้าเพื่อรับซื้อไฟฟ้าจากผู้ผลิตไฟฟ้าเอกชนรายใหญ่ ระยะที่ 3 (Independent Power Producer 3 : IPP3) (โครงการ IPP3) ดังนี้
หน่วย : ล้านบาท
โครงการ
วงเงินลงทุนที่คณะรัฐมนตรี
อนุมัติไว้เดิม
วงเงินลงทุน
ที่ขอคณะรัฐมนตรี
อนุมัติปรับเพิ่มขึ้น
วงเงินลงทุน
รวมใหม่ทั้งโครงการ
โครงการ TIPE